OpenLLM-France/wikimedia huggingface dataset:
# Saniakor

Saniakor o Sagnokhor fou una antiga província del Cayor al modern Senegal.
El 14 juliol de 1863 Louis Faidherbe va reprendre el govern del Senegal i es va ocupar tot seguit del problema del Cayor, que era urgent doncs Lat Dior pretenia no respectar els tractats que havia signat. El ministeri de marina havia acordat el 1863 un crèdit de 30000 francs per a la construcció de la posició militar de Thiès, i un de 70.000 francs per establir tres altres posicions a l'interior del Cayor. Faidherbe va decidir que calia reinstal·lar un damel fidel al tron del Cayor, el que fos, amb el control de la part central del país, i segregar del regne les províncies de Ndiambour, Mbaouar, pel costat de Saint Louis del Senegal, i Andal i Sagnokhor (Saniakor) del costat de Gorée, per agregar-les als dominis directes francesos; es considerava que per sostenir un damel titella al centre del Cayor calia disposar d'una posició militar sòlida al cor mateix del país i es va escollir Nguiguis. El projecte fou implementat immediatament.
El governador, al front de les tropes de la colònia, va marxar a Nguiguis on volia construir el lloc fortificat que, d'acord amb els tractats s'havia d'establir a Ndande. Nguguis fou escollida per ser un lloc més central; fou també la residència del damel Madiodio. El damel Lat Dior, no esperava al governador; tot i haver reunit tota la seva força, es va retirar davant la columna, que el va seguir fins a la frontera, quan es va refugiar al Baol. Un reducte va ser construït en un dia de l'arribada de la columna a Nguiguis, on hi havia abundants pous. El governador, convençut que Lat Dior renunciava al poder que havia agafat per la revolta del 1862, va instal·lar al tron al profrancès Madiodio. Aquest va signar un tractat que cedia a França les províncies de Ndiambour, Mbaonar, Andal i Sagnokhor (4 de desembre de 1863).

## Referències

* La bataille de Ngolgol
# Gillette

«Gillette» té aquests significats:
* Toponímia:
** Gillette (Wyoming), població dels Estats Units a l'estat de Wyoming
** Gillette Stadium, estadi de futbol americà i de futbol de Foxborough, Massachusetts, Estats Units
* Biografies:
** Benjamin Burton Gillette (Roseboom, Estats Units, 1886 – ?), organista i compositor estatunidenc
** David Gillette, paleontòleg americà
** King Camp Gillette (Fond du Lac, 1855 − Los Angeles, 1932), empresari nord-americà conegut per ser el difusor de la maquineta d'afaitar, la marca Gillette
* Miscel·lània:
** Global Gillette, marca de maquinetes d'afaitar de l'empresa Procter & Gamble
** Premi Gillette al millor jugador jove, reconeixement que es lliura al millor jugador menor de 21 anys de cada edició de la Copa del Món de futbol

## Vegeu també

* Gillet
# Citrus Park

Citrus Park és una concentració de població designada pel cens dels Estats Units a l'estat de Florida. Segons el cens del 2000 tenia 20.226 habitants.

## Demografia

Segons el cens del 2000, Citrus Park tenia 20.226 habitants, 7.070 habitatges, i 5.542 famílies. La densitat de població era de 738,8 habitants per km².
Dels 7.070 habitatges en un 43,2% hi vivien nens de menys de 18 anys, en un 62,8% hi vivien parelles casades, en un 11,4% dones solteres, i en un 21,6% no eren unitats familiars. En el 15,1% dels habitatges hi vivien persones soles el 3,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,8% tenia menys de 18 anys, un 6,8% entre 18 i 24, un 35,9% entre 25 i 44, un 21,9% de 45 a 60 i un 6,6% 65 anys o més.
L'edat mediana era de 34 anys. Per cada 100 dones de 18 o més anys hi havia 93,5 homes.
La renda mediana per habitatge era de 54.732 $ i la renda mediana per família de 60.165 $. Els homes tenien una renda mediana de 35.360 $ mentre que les dones 29.739 $. La renda per capita de la població era de 22.162 $. Entorn del 4,8% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Citrus Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Citrus Park». American Fact Finder. Oficina del Cens dels Estats Units, 12-01-2010.
# La Crotz e Falgarda

La Crotz e Falgarda (francès Lacroix-Falgarde) és un municipi occità del Tolosà, en el Llenguadoc, del departament de l'Alta Garona a la regió d'Occitània.

## Referències

* ↑ Toponímia occitana
# Andoni Egaña Makazaga

Andoni Egaña Makazaga (Zarautz, Guipúscoa, 2 d'octubre de 1961 és un bertsolari i escriptor en euskera. Llicenciat en filologia basca i membre de l'Euskaltzaindia.
Ha guanyat el Campionat Nacional de Bertsolaris -màxima competició dels versadors bascos- en quatre ocasions, els anys 1993, 1997, 2001 i 2005, ostentant el rècord de victòries de la competició. L'any 2009 va quedar en quarta posició i va cedir la txapela a Maialen Lujanbio, la primera dona que aconseguia el guardó.
Egaña és un dels bertsolaris pioners en la teorització del bertsolarisme modern. De fet, és una figura destacada pels seus estudis d'investigació i també sobre el procés de creació del bertso.
També escriu guions de televisió, escriu articles per a la premsa -al Diario Vasco, Euskaldunon Egunkaria, Argia, Berria- i ha abordat altres gèneres de la literatura.

## Premis

* Campionat Nacional de Bertsolaris:
** Campió (4): 1993, 1997, 2001 i 2005
** Finalista (7): 1986, 1989, 1993, 1997, 2001, 2005, 2009.
* Campionat de Bertsolaris de Gipuzkoa:
** Segon el 1991.
* Campionat d'interpobles
** Campió (1): 1999

## Obres
### Narració

* Sokratikoek ere badute ama (1989, Erein)

### Novel·la

* Pausoa noiz luzatu (1998)

### Assaig

* Zozoak beleari (1997, Alberdania) (junto a Jon Sarasua)
* Hogeita bina (2004, Hariadna)

### Literatura infantil i juvenil

* Zaudete geldi pixka batean (1999, Elkar)
* Mendian (2000, Alberdania)
* Niri ez zait futbola gustatzen, eta zer? (2000, Elkarlanean)

### Biografia

* Basarri (1999, Sendoa)
* Imanol Urbieta. Luzea da bidea (2002, Ibaizabal)

### Articles

* Aitaren batean (1990, Elkar)

## Referències

* ↑ «Euskaltzaindia Listado de Miembros Correspondientes». www.euskaltzaindia.eus. [Consulta: 23 juny 2017].
* ↑ García Arguello, Xavier «Andoni, 'txapeldun'» (en castellà). El País, 19-12-2005.
* ↑ «Andoni Egaña» (en castellà). [Consulta: 27 juny 2017].
* ↑ «Andoni Egaña Makazaga» (en castellà). Auñamendi Eusko Entziklopedia.
* ↑ Marin, Maribel «El "bertsolari" Andoni Egaña publica su primera novela, la historia de un fraile con el franquismo como telón de fondo» (en castellà). El País, 27-11-1998.

## Enllaços externs

* Andoni Egaña a Literaturaren Zubitegia
# Districte de Neufchâteau

El Districte de Neufchâteau és un dels tres districtes amb què es divideix el departament francès dels Vosges, a la regió del Gran Est. Té 206 municipis. El cap del districte és la sotsprefectura de Neufchâteau. Inclou nou cantons: Lamarche, Châtenois, Coussey, Darney, Lamarche, Mirecourt, Monthureux-sur-Saône, Neufchâteau i Vittel.

## Referències

* ↑ Des de l'1 de gener de 2013 inclou els cantons de Darney i Monthureux-sur-Saône, que abans pertanyien al districte d'Épinal.

## Vegeu també

* Cantons dels Vosges
# Sanigis

Els sanigis o saniges o sanigets (en llatí sanigeti, saniges, sanigi o sanigii, en georgià სანიგები) eren una de les tribus de Còlquida. El seu territori s'estenia de Bzipi a Jiketi, a la part sud de la moderna Abkhàzia. Sembla que eren una barreja d'ètnies. Les primeres mencions d'aquest poble les fan Plini el Vell, Flavi Arrià i Memnó d'Heraclea. Segons Flavi Arrià habitaven els voltants de la ciutat de Sebastòpolis, (actual Sukhumi). La Sanigètia va ser una de les petites regions històriques de la Geòrgia medieval.

## Referències

* ↑ Pauly, August. Real-Encyclopädie der classischen Alterthumswissenschaft. Stuttgart: Metzler, 1852, p. 2866.
# Coll de Firstplan

El coll de Firstplan és un port de muntanya que corona a 722 metres a la serralada dels Vosges, entre Soultzbach-les-Bains i Soultzmatt, a l'alt Rin, França. El coll permet creuar una gran massa boscosa que domina la plana de l'Alsàcia, a l'est del Petit Ballon.

## Detalls de l'ascensió

Des de Soultzbach-les-Bains són 8,5 quilòmetres d'ascensió a una mitjana del 4,7%, en què se superen 401 metres de desnivell. Des de Soultzmatt l'ascensió té 9,8 quilòmetres a una mitjana del 4,3%.

## El coll al Tour de França

Aquest coll ha estat inclòs en quatre ocasions en el recorregut del Tour de França, la primera d'elles el 1969. Els ciclistes que l'han coronat en primera posició han estat:
| Any | Etapa | Categoria | Inici | Final | Primer al cim |
| 2014 | 10a | 2a | Mülhausen | Planche des Belles Filles | Thomas Voeckler (FRA) |
| 2009 | 13a | 2a | Vittel | Colmar | Heinrich Haussler (GER) |
| 1971 | 2a | 2a | Mülhausen | Estrasburg | Joop Zoetemelk (NED) |
| 1969 | 5a | 3a | Nancy | Mülhausen | Joaquim Agostinho (POR) |

## Referències

* ↑ «Col du Firstplan - Wihr au Val». www.climbbybike.com. [Consulta: 19 juliol 2014].
* ↑ «Col du Firstplan - D 40 - D 5». www.climbbybike.com. [Consulta: 19 juliol 2014].
# Saved by the Bell (cançó)

Saved by the Bell és una cançó escrita i cantada per Robin Gibb. Va ser publicada com a senzill l'any 1969 i forma part de l'àlbum Robin's Reign, de l'any 1970. La cançó va tenir força èxit a Europa, però molt menys als Estats Units.
# God Defend New Zealand

God Defend New Zealand (en anglès, traduïble com a 'Deu Defensa Nova Zelanda') o Aotearoa (en maori, traduïble com a 'Nova Zelanda') és un dels dos himnes nacionals de Nova Zelanda.

## Lletra de l'himne en català

Lletra en català:
Oh Senyor, Deu De tots els homes Escolta'ns Aprecia'ns Que floreixi el bé Que flueixin les teves benediccions Defensa Nova Zelanda
Deu de les nacions als teus peus Ens trobem en llaços d'amor Escolta les nostres veus, et preguem Deu defensa la nostra terra lliure Protegeix la triple estrella del Pacífic De les astes del conflicte i de la guerra Fes que les seves lloances siguin escoltades des de lluny Deu defensa Nova Zelanda

## Referències

* ↑ «National Anthems & Patriotic Songs - New Zealand National Anthem - Aotearoa/God Defend New Zealand lyrics + Catalan translation» (en anglès). [Consulta: 7 gener 2022].
# Coll de Fontfreda

El Coll de Fontfreda és un coll de muntanya de 1.004,8 m alt dels Pirineus a cavall dels termes comunals vallespirencs de Ceret i de Morellàs i les Illes, a la Catalunya del Nord.
És al sud-oest del terme comunal de Morellàs i les Illes, a llevant del Puig de Fontfreda i al sud-oest del Pic del Bolaric. És al nord-est del Mas del Comó. En aquest coll hi ha instal·lat el monument de l'Estela dels evadits.
El Coll de Fontfreda és un dels passos obligats per a rutes excursionistes a peu o amb bicicleta de muntanya d'aquest sector dels Pirineus.

## Referències

* ↑ El Coll de Fontfreda en els ortofotomapes de l'IGN
* ↑ Ruta pel Pic del Bolaric de VisuGPX
# Clyde (Kansas)

Clyde és una població dels Estats Units a l'estat de Kansas. Segons el cens del 2000 tenia 740 habitants.

## Demografia

Segons el cens del 2000, Clyde tenia 740 habitants, 319 habitatges, i 200 famílies. La densitat de població era de 426,4 habitants per km².
Dels 319 habitatges en un 25,7% hi vivien nens de menys de 18 anys, en un 57,1% hi vivien parelles casades, en un 4,1% dones solteres, i en un 37% no eren unitats familiars. En el 34,8% dels habitatges hi vivien persones soles el 24,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,1% tenia menys de 18 anys, un 6,6% entre 18 i 24, un 20,1% entre 25 i 44, un 20,3% de 45 a 60 i un 29,9% 65 anys o més.
L'edat mediana era de 45 anys. Per cada 100 dones de 18 o més anys hi havia 82,4 homes.
La renda mediana per habitatge era de 31.343 $ i la renda mediana per família de 39.167 $. Els homes tenien una renda mediana de 29.286 $ mentre que les dones 19.063 $. La renda per capita de la població era de 17.852 $. Entorn de l'1% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clyde». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 6 agost 2010].
* ↑ «Geographic Comparison Table- Clyde». American Fact Finder. Oficina del Cens dels Estats Units, 12-01-2010.
# Duiquer d'Ogilby

El duiquer d'Ogilby (Cephalophus ogilbyi) és una petita espècie de duiquer difosa a Sierra Leone, Libèria, Ghana, Nigèria nord-oriental i potser també al Gabon.
Té una alçada a la creu de 56 cm i pesa fins a més de 20 kg. El color pot variar des del castany fins al caoba i el marró fosc.
La seva part posterior és robusta, com és típic en els duiquers.
Viu als boscos densos, on s'alimenta principalment de fruits caiguts dels arbres.

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Saturnino Paredes Macedo

Saturnino Paredes Macedo (Huaraz, 19 de gener de 1921 - Lima, 1996) fou un polític comunista peruà. Inicialment enquadrat al maoisme, virà cap al marxisme-leninisme, agermanant-se amb el Partit del Treball d'Albània. Com a líder del Partit Comunista Peruà - Bandera Roja encapçalà el seu partit a la coalició del Front Obrer Camperol Estudiantil i Popular (FOCEP), obtenint així el dotzè i darrer escó de la formació a l'Assemblea Constituent de 1978.

## Referències

* ↑ Ríos, Jerónimo; Sánchez, Marté. Breve historia de Sendero Luminoso (en castellà). Madrid: Catarata ed., 2018, p. 47-48. ISBN 978-84-9097-395-0.

## Enllaços externs

* Perfil a Marxists.org (castellà)
# Comte de Toralla

Comte de Toralla fou un títol nobiliari concedit per l'arxiduc Carles III el 1708, amb motiu de les celebracions per la vinguda a Barcelona de la reina Elisabet Cristina, i atorgat a Alexandre de Palau i d'Aguilar, castlà de Talarn i senyor de Fígols, que en fou l'únic titular a causa del desenllaç de la guerra de Successió.
Lluís Alemany de Toralla, besavi d'Alexandre de Palau i d'Aguilar, havia estat varvassor de Toralla.

## Vegeu també

* Alexandre de Palau i d'Aguilar
* Toralla
* Varvassoria de Toralla

## Referències

* ↑ «Comte de Toralla». Gran Enciclopèdia Catalana. Barcelona: Grup Enciclopèdia Catalana.
* 1 2 Carreras 1922: pàg. 292

## Bibliografia

* Carreras i Bulbena, Josep Rafael «Constitució y Actes conservades de la Academia Desconfiada, anomenada també Escola y Academia dels Desconfiats (Continuació)» (pdf). Butlletí de la Reial Acadèmia de Bones Lletres de Barcelona, 10, 75, 1922, pàg. 289-236 [Consulta: 8 abril 2015].
* «Comte de Toralla». Gran Enciclopèdia Catalana. Barcelona: Grup Enciclopèdia Catalana.
# Antinoria

Antinoria és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Antinoria agrostoidea (DC.) Parl
# Duiquer comú

El duiquer comú (Sylvicapra grimmia) és l'únic membre del gènere Sylvicapra. És àmpliament distribuït per Àfrica i n'existeixen unes 19 subespècies.

## Referències

* Antelope Specialist Group (1996). Sylvicapra grimmia. Llista Vermella de la UICN, Unió Internacional per a la Conservació de la Natura, 2006. Consultat el 12 maig 2006 (en anglès).
* Animal, Smithsonian Institution, 2005, pàgina 250.
* Collins guide to African wildlife, Peter C. Alden, Richard D. Estes, Duane Schlitter, Bunny Mcbride, Harper Collins publishers, setembre del 2004.
* Dorling Kindersley Mammal handbook, Editorial consultant; Juliet Clutton-Brock, Dorling Kindersley limited, 2002.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Sasser

Sasser és un cuc informàtic, programat en Visual C++, que es propaga explotant la vulnerabilitat en el procés LSASS (Local Security Authority Subsystem). Aquesta vulnerabilitat és crítica en els sistemes operatius Windows XP i 2000 que no han sigut convenientement actualitzats.
LSASS controla diverses tasques de seguretat considerades crítiques, incloent control d'accés i polítiques de dominis. Una de les interfícies MS-RPC associada amb el procés LSASS, conté un desbordament de búfer que ocasiona un bolcat de pila, explotable en forma remota. L'explotació d'aquesta fallada, no requereix autenticació, i pot arribar a comprometre a tot el sistema. La naturalesa d'aquesta vulnerabilitat, es presta a ser explotada per un cuc o virus informàtic, capaç de propagar-se per les xarxes, i "Sasser" és el primer que la utilitza.

## Enllaços externs

* Animació multimedia
# J. Richard Fisher

J. Richard Fisher (Pittsburgh, 10 de desembre de 1943) (James Richard Fisher) és un astrònom del National Radio Astronomy Observatory en Charlottesville (Virgínia). Es va doctorar en astronomia per la Universitat de Maryland i va aconseguir la seva llicenciatura en física a la Universitat Estatal de Pennsilvània.
Fisher, juntament amb R. Brent Tully, va proposar l'ara famosa relació de Tully-Fisher, A New Method of Determining Distances to Galaxies.

## Enllaços externs

* J. Richard Fisher's Homepage Arxivat 2020-11-29 a Wayback Machine.

## Referències

* ↑ A New Method of Determining Distances to Galaxies, Astronomy and Astrophysics, Vol. 54, No. 3, February 1977

## Vegeu també

* Estructura de l'univers a gran escala
# Comte dels portaespases

En l'administració del regne visigot, el comte dels portaespases (en llatí comes spatari o comes spatariorum) era el funcionari que dirigia els homes armats que formen la guàrdia personal del monarca.

## Referències

* ↑ O'Callaghan, Joseph F. «Visigothic Government». A: A History of Medieval Spain (en anglès). Ithaca (NY): Cornell University Press, 2013. ISBN 9780801468711.
* ↑ Escudero, José Antonio. Curs d'Història del Dret: Fonts i institucions politicoadministratives. Alacant: Universidad d'Alacant, 2008-10, p. 226. ISBN 9788479089863.
# Cobla per la Independència

La Cobla per la Independència és una formació instrumental que s'inscriu dins de la sectorial Sardanes per la Independència de l'Assemblea Nacional Catalana.
Va fer la primera actuació Pocs dies abans de la gran manifestació de l'11 de setembre de 2012 a Barcelona el 25 l'agost de 2012 a Montserrat, en el marc de les Marxes cap a la Independència organitzades per l'ANC. En constituir-se la sectorial Sardanes per la Independència, el novembre de 2012, la Cobla per la Independència va passar a ser-ne el braç musical.
La cobla no és una formació estable. Els músics hi actuen puntualment i de manera voluntària. La majoria són membres de les cobles d'arreu de Catalunya, o bé estudiants d'escoles de música i conservatoris. També hi han participat músics del País Valencià. El nombre de músics ha oscil·lat entre els 11 mínims d'una cobla de sardanes als 150 que es van reunir al Concert per la Llibertat del Camp Nou.

## Referències

* ↑ «Sardanes i Independència, El Punt Avui». [Consulta: 1r agost 2014].
* ↑ «S'ha estrenat la Cobla per la Independència». [Consulta: 1r agost 2014].
* ↑ «El 3 de març presentarem la Cobla per la Independència, entrevista a Xavier Capdevila».
* ↑ «Carles Santos i Cobla per la Independència, Concert per la llibertat».
# Antigues teieres d'enllumenat públic

Les Antigues teieres d'enllumenat públic és una obra de la Pobla de Claramunt (Anoia) protegida com a bé cultural d'interès local.

## Descripció

Les antigues teieres d'enllumenat les trobem situades a les façanes següents: casa del comú (plaça de la Vila) i façana de l'antiga rectoria (carrer de les Fonts, 1). Són edificis del nucli antic que encara conserven a les seves façanes elements constructius antics. Aquests elements són formats per engraellant o torxes fetes amb passamà de ferro forjat i reblons de ferro dolç, amb un suport en forma de braç clavat en un carreu angular, de pedra, de les façanes respectives.

## Història

Les antigues teieres- sistema tradicional d'enllumenat públic, a base de cremar teia per donar llum als carrers. Es va fer servir a la Pobla de Claramunt fins al 1917, en què s'instal·là l'enllumenat elèctric. De fet, aquestes teieres són restes testimonials d'un sistema antic d'il·luminació del qual se n'han conservat dos exemplars.

## Referències

* 1 2 «Antigues teieres d'enllumenat públic». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].